PM mo olgeta ripresentetiv blong EU
Praem Minista Charlot Salwai hemi bin mitim Daerekta Jenerol blong International Cooperation and Development long European Commission, Stefano Manservisi long Sande.
Mr Manservisi hemi spendem few aoa long Port Vila long rod blo hem blong go long ofisol visit long New Caledonia. Taem we hemi stap long Port Vila, hemi mitim Mr Salwai long Ofis blong PM. Olgeta man we oli joenem hem lo taem ia i gat Jobst Von Kirchmann we hemi hed blong yunit long DEVCO we hemi injaj long Development Cooperation long Central Asia, Middle East, Gulf, Pacific mo Global Asia, Julian Wilson we hemi hed blong divisen long European External Action Service we hemi injaj long olgeta releisen wetem Japan, Korea, Australia, New Zealand mo Pacific, mo Ambassador Leonidas Tazpsidis we hemi hed blong EU delekeisen long Vanuatu be hemi stap long Solomon Islands.
Mr Manservisi hemi gat lunch wetem Mr Salwai, Deputi Praem Minista Joe Natuman, Minista blong Akrikalja Matai Seremaiah mo olgeta nara sena gavman ofisol befo hemi go long New Caledonia.
tpi_Latn tpi_Latn tpi_Latn tpi_Latn